เมื่อเวลา 17.00 น. วันที่ 21 ส.ค. เกิดน้ำป่าจากเทือกเขาทับเบิกได้ไหลทะลักลงมาสู่พื้นล่างที่ หมู่ 8 ต.บ้านเนิน อ.หล่มเก่า จ.เพชรบูรณ์ ที่ตรงจุดท่องเที่ยว อ่างศิลาที่เป็นสถานที่ท่องเที่ยวสองสามีภรรยาที่ขึ้นไปทำไร่บนเขาได้ติดเกาะไม่สามารถออกจากพื้นที่ได้ หน่วยกู้ภัยร่วมกตัญญูได้ระดมอาสาสมัครเข้าช่วยเหลือ หลังจากได้รับแจ้งเหตุส่วนระดับน้ำป่ายังมีแนวโน้มสูงขึ้นตามลำดับเพราะว่าบนเทือกเขายังมีฝนตกติดต่อกันมาตั้งแต่วันที่ 19 สค.จึงทำให้น้ำป่าจากเทือกเขามีปริมาณน้ำเพิ่มสูงขึ้นอย่างต่อเนื่อง เป็นเหตุให้น้ำป่าไหลทะลักมารวมกันตามคลองและร่องดินที่มีความลาดชันส่งผลให้ระดับน้ำที่ บริเวณสะพานคอนกรีตทางขึ้นหมู่บ้านทับเบิกสูงกว่า 1.00 เมตร รถเล็กที่จะขึ้นสู่หมู่บ้านน้ำเพียงดิน และ บ้านทับเบิกไม่สามารถสัญจรไปมาได้เพราะระดับน้ำมีความรุนแรงและท่วมสูงระหว่างที่มีน้ำป่าไหลทะลักลงมาจากเทือกเขามีความรวดเร็ว นายมณฑล สนมาชัยสกุล นายอำเภอหล่มเก่าได้สั่งการทางวิทยุแจ้งให้ ฝ่ายปกครองกำนันผู้ใหญ่บ้านที่อาศัยอยู่ในจุดเสี่ยงประกาศเตือนให้ราษฎรทราบและเตรียมพร้อมเก็บสิ่งของเพื่ออพยพขึ้นสู่ที่สูงเพื่อความไม่ประมาท พร้อมสั่งให้ผู้นำแต่ละหมู่บ้านเฝ้าระวังระดับน้ำป่าตลอด 24 ชั่วโมง
น้ําป่าจากเทือกเขาใดไหลทะลักลงมาสู่พื้นล่างของเทือกเขาทับเบิก 
ทับเบิก